Document ID: 31990R0454

Title and Content:
***** ΚΑΝΟΝΙΣΜΟΣ (ΕΟΚ) αριθ. 454/90 ΤΗΣ ΕΠΙΤΡΟΠΗΣ της 22ας Φεβρουαρίου 1990 για τον καθορισμό των λεπτομερειών για επείγουσα χορήγηση στη Ρουμανία σιτηρών, βοείου κρέατος και βουτύρου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 282/90 του Συμβουλίου της 23ης Ιανουαρίου 1990 σχετικά με μια επείγουσα δράση παροχής ορισμένων γεωργικών προϊόντων στη Ρουμανία (1), και ιδίως το άρθρο 3 παράγραφος 2, τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχωρήσεως της Ισπανίας (2), και ιδίως το άρθρο 7 καθώς και τις αντίστοιχες διατάξεις για τα άλλα προϊόντα, Εκτιμώντας: ότι πρέπει να προβλεφθεί ότι η χορήγηση στη Ρουμανία των προϊόντων που αναφέρονται στον κανονισμό (ΕΟΚ) αριθ. 282/90 πρέπει να πραγματοποιηθεί από τους εμπορευομένους που καθορίζονται από τις ρουμανικές αρχές οι οποίοι αναλαμβάνουν τα προϊόντα από τη στιγμή της εξόδου τους από τα αποθέματα παρεμβάσεως που ορίζονται από την Επιτροπή· ότι πρέπει να υπαχθούν οι χορηγήσεις αυτές στις διατάξεις του κανονισμού (ΕΟΚ) αριθ. 569/88 της Επιτροπής της 16ης Φεβρουαρίου 1988 για τον καθορισμό τωνκοινών λεπτομερειών ελέγχου της χρησιμοποιήσεως ή/και του προορισμού των προϊόντων που προέρχονται από την παρέμβαση (3), όπως τροποποιήθηκε τελευταία από τον κανονισμό (ΕΟΚ) αριθ. 453/90 (4), και να απαιτηθεί η σύσταση εγγυήσεως που θα εξασφαλίσει την έξοδο από το τελωνειακό έδαφος της Κοινότητας· ότι τα προϊόντα αυτά δεν πρέπει να αποτελέσουν αντικείμενο επιστροφών, νομισματικών εξισωτικών ποσών και εξισωτικών ποσών προσχωρήσεως· ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των ενδιαφερομένων Επιτροπών Διαχείρισης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο παρών κανονισμός καθορίζει τις λεπτομέρειες χορηγήσεως σιτηρών, βοείου κρέατος και βουτύρου που τίθενται στη διάθεση των ρουμανικών αρχών στα πλαίσια του κανονισμού (ΕΟΚ) αριθ. 282/90. Άρθρο 2 1. Η Επιτροπή ορίζει τις εγκαταστάσεις από τις οποίες μπορούν να αποσυρθούν τα προϊόντα. 2. Τα προϊόντα τίθενται στη διάθεση, σύμφωνα με τους όρους που ρυθμίζουν την αφαίρεση από το απόθεμα των εν λόγω προϊόντων, των προσώπων που έχουν ορισθεί από τις ρουμανικές αρχές για να πραγματοποιήσουν ή να δώσουν εντολή να πραγματοποιηθεί η μεταφορά των εν λόγω προϊόντων στη Ρουμανία. 3. Η διάθεση πραγματοποιείται: - με προσκόμιση του πρωτοτύπου της εντολής που αναφέρεται στην παράγραφο 2, και μετά από εξακρίβωση αυτής, και, - μετά από υπογραφή από τον εντολοδόχο ενός πιστοποιητικού αναλήψεως δεόντως συμπληρωμένου υπόδειγμα του οποίου εμφαίνεται στο παράρτημα. Επιπλέον, ο οργανισμός που διαθέτει τα προϊόντα διατηρεί αντίγραφο ή φωτοαντίγραφο της εντολής που υποβάλλεται κατά τη διάρκεια κάθε ανάληψης. Άρθρο 3 1. Η παραλαβή του εμπορεύματος υπόκειται στην εκ των προτέρων σύσταση στον οργανισμό παρεμβάσεως του κράτους μέλους στο οποίο διατίθενται τα προϊόντα: - όσον αφορά τα σιτηρά και το βούτυρο, εγγυήσεως που ισούται με την τιμή αγοράς στην παρέμβαση του εν λόγω προϊόντος, που εφαρμόζεται τη στιγμή της αφαιρέσεως από το απόθεμα, - όσον αφορά το βόειο κρέας, εγγυήσεως ίσης με 280 Ecu ανά 100 χιλιόγραμμα. 2. Η χορήγηση των προϊόντων που αναφέρονται στο άρθρο 1 υπάγεται στις διατάξεις του κανονισμού (ΕΟΚ) αριθ. 569/88. Η διατακτική απόσυρσης που αναφέρεται στο άρθρο 3 του κανονισμού (ΕΟΚ) αριθ. 569/88 φέρει την ακόλουθη συμπληρωματική ένδειξη: «Επείγουσα δράση για τη Ρουμανία - Προϊόντα που δεν μπορούν να αποτελέσουν αντικείμενο επιστροφών, νομισματικών εξισωτικών ποσών ή/και προσχώρησης.» 3. Η εγγύηση αποδεσμεύεται σύμφωνα με τις διατάξεις των άρθρων 4 και 13 παράγραφος 1 στοιχείο α) του κανονισμού (ΕΟΚ) αριθ. 569/88, το δε άρθρο 18 δεν εφαρμόζεται. Άρθρο 4 Στο παράρτημα μέρος Ι του κανονισμού (ΕΟΚ) αριθ. 569/88 « Προϊόντα που προορίζονται για εξαγωγή ως έχουν», προστίθεται το ακόλουθο σημείο 58 καθώς και η σχετική υποσημείωση: «58. Κανονισμός (ΕΟΚ) αριθ. 454/90 της Επιτροπής της 22ας Φεβρουαρίου 1990 για τον καθορισμό των λεπτομερειών εφαρμογής χορηγήσεως στη Ρουμανία σιτηρών, βοείου κρέατος και βουτύρου (58). (58) ΕΕ αριθ. L 47 της 23. 2. 1990, σ. 21.» Άρθρο 5 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Φεβρουαρίου 1990.

Classification Labels:
20
496
444
717
68
27

Label Descriptions:
{"20": "Διοικητικό δίκαιο", "496": "Διοικητικό δικαστήριο", "444": "Δικαστήρια", "717": "Διοίκηση δικαιοσύνης", "68": "Δικαιοσύνη", "27": "ΔΙΚΑΙΟ"}

EuroVoc IDs (Original): 5781
5283
5087
486
122
2460
914
517
2200
11

EuroVoc IDs (Expanded): 5781
5283
5087
486
122
2460
914
517
2200
11

Dataset Source: meu

Split: train